Kananara

Kananara () – nedidelis miestas Australijos šiaurėje, Vakarų Australijos valstijoje, Kimberlio regione. Vindamo-Rytų Kimberlio savivaldybės centras. Įsikūręs valstijos šiaurės rytuose, apie 27 km nuo Šiaurės teritorijos sienos, Ordo dešiniajame krante, prie Viktorijos plento. 5494 gyventojai (2021 m.), iš jų beveik ketvirtadalis (24,9 %) – aborigenų kilmės.

Mieste yra 4 bažnyčios, mokyklos, ligoninė, valdžios įstaigos, viešbučiai, muziejus, meno galerijos, biblioteka, radijo stotis, botanikos sodas. Pagrindinės ūkio šakos – žemės ūkio ir kasybos pramonės aptarnavimas, turizmas.Kununurra. Overview, DevelopmentWA. Nuoroda tikrinta 2022-02-21. Šalia miesto įsikūręs Rytų Kimberlio regioninis oro uostas, vykdomi skrydžiai į Pertą, Brumą ir Darviną (2022 m. duomenimis).Kununurra Airport, Westernaustralia.com. Nuoroda tikrinta 2022-02-20. Miesto apylinkėse intensyviai vystomas žemės ūkis, Ordo vandeniu drėkinamuose plotuose auginami santalai, mangai, ispaniniai šalavijai, citrusai, melionai ir kitos atogrąžų kultūros,Kununurra, Broome Visitor Centre. Nuoroda tikrinta 2022-02-20. veikia Franko Vaizo atogrąžų žemės ūkio institutas (Frank Wise Institute of Tropical Agriculture).Stephanie Sinclair, Kununurra’s Frank Wise Institute of Tropical Agriculture celebrates 75 years, The Kimberley Echo, 2021-07-29. Nuoroda tikrinta 2022-02-21.

Kananara pradėjo kurtis 1959 m. kaip užtvankos ir drėkinimo sistemų statytojų gyvenvietė, 1961 m. tapo miestu.Kununurra, WA, Aussie Towns. Nuoroda tikrinta 2022-02-20. Šalia miesto 1963 m. patvenktas Ordas, sudarytas Kananaros tvenkinys. 1995–2007 m. veikė cukraus fabrikas.Sugarcane in the Ord River Irrigation Area , Department of Primary Industries and Regional Development, Government of Western Australia, 2016-11-30. Nuoroda tikrinta 2022-02-17. 

 Šaltiniai 

Kategorija:Vakarų Australijos miestai